Պայմանագրի ստորագրման արարողության կապակցությամբ բուժկենտրոն եկած Արա Բաբլոյանը դեսպան Էյջի Տագուչիին եւ ներկաներին պատմեց, որ տարիներ առաջ Ճապոնիայից ժամանած բժիշկների Արաբկիր ԲԿ-ում ծանոթացրել են մի ուսանողուհու հետ` Իրինա անունով, ով ծնվել է լսողական խաթարումով, բուժվել է Արաբկիր ԲԿ-ի Սուրդոլոգիական կենտրոնում, նաեւ Ճապոնիայի նվիրած սարքավորումներով: Իրինան ապաքինվել է, բարձագույն կրթություն է ստացել, մասնագիտացել է ճապոներեն լեզվում եւ այժմ կարող էր իբրեւ թարգմանիչ օգնել հայ եւ ճապոնացի բժիշկների հաղորդակցությանը: Այդպիսի առօրեական հրաշքներ: